15 सूत्रीय मांगों के समर्थन में कर्मचारी महासंघ का क्रमिक अनशन शुरू
सवाई माधोपुर|अखिल राजस्थानराज्य कर्मचारी संयुक्त महासंघ के प्रदेश व्यापी आह्वान पर 15सूत्रीय मांग पत्र के समर्थन में जिला शाखा सवाई माधोपुर द्वारा दो दिवसीय क्रमिक अनशन की शुरुआत मंगलवार को की गई। प्रथम दिन महासंघ के जिलाध्यक्ष लड्डूलाल लोधा, जिलामंत्री पंचम भाटी को जलदाय विभाग लड्डूलाल मीणा एवं शिवराज शर्मा ने तिलक लगाकर तथा माल्यार्पण कर कलेक्ट्रेट के सामने अनशन पर बैठाया। मंत्रलायिक कर्मचारी संघ के अध्यक्ष कैलाश नारायण सैनी पशुपालन के जिलाध्यक्ष नीरज मीणा ने सरकार द्वारा कमेटी के गठन को असंवैधानिक बताया तथा सातवें वेतनमान को शीघ्र लागू करने की मांग की। उपस्थित कर्मचारी को पशुपालन सहायक तकनीकी कर्मचारी संघ के अध्यक्ष प्रहलाद मीणा, ऋषिराज योगी, महासंघ के कार्यालय मंत्री ओमप्रकाश गुप्ता, कुशलपाल सिंह, कमरूद्दीन, खां, बजरंग सिंह सिसोदिया, हरपाल सिंह आदि ने संबोधित किया। महासंघ की मुख्य मांगों में सातवें वेतन आयोग की सिफारिशों को शीघ्र लागू करने, पांचवें एवं 6वें वेतन आयोग की विसंगतियों को दूर करने, समान काम समान वेतन देने, सरकार की कर्मचारी विरोधी नीतियों को समाप्त करने, पुरानी पेंशन योजना लागू करने, नवीन पेंशन योजना बन्द करने, अनियमित कर्मचारियों को नियमित करने, रिक्त पदों पर भर्ती करने, ठेका प्रथा समाप्त करने, पी.पी.पी. मॉडल आधारित व्यवस्था को समाप्त करने आदि शामिल है।
सवाई माधोपुर. 15सूत्रीयमांगों के समर्थन में क्रमिक अनशन पर बैठे कर्मचारी महासंघ के कार्मिक।
hin_Deva hin_Deva hin_Deva